open-index/open-wikipedia-markdown huggingface dataset:
Aḥmad al-Nawāf al-Aḥmad al-Ṣabāḥ

**Aḥmad al-Nawāf al-Aḥmad al-Ṣabāḥ**, litteris Arabicis أحمد النواف الأحمد الصباح (anno 1956 natus) est politicus Cuvaiti.

Cuvaiti in urbe natus est, filius emiri futuri Nawāf al-Aḥmad al-Sabāh. Alumnus est universitatis Cuvaitensis ubi commercio studuit. Ab anno 2014 praefectus Ḥawalli meruit (quo officio pater ab 1962 ad 1978 functus erat). Die 19 Novembris 2020 dux vicarius vigilium nationalium factus est, sed a die 24 Iulii 2022 primus minister Cuvaiti meret.

## Notae 
## Nexus externi 
* 
* Sakina Fatima, "Sheikh Ahmed Nawaf Al Sabah named Kuwait’s new Prime Minister" (25 Iunii 2021) apud *Siasat Daily*

Categoria:Homines vivi
Categoria:Gubernatores civitatum
Categoria:Politici Cuvaiti
Categoria:Nati 1956
Categoria:Alumni Universitatis Cuvaitensis
Categoria:Gubernatores provinciarum
Nova Russia (discretiva)

* Nova Russia, regio historica in litoribus Ponti Euxini et Paludis Maeotidis
* Nova Russia, gubernium Imperii Russici
* Nova Russia, regio administrativa annorum  1919—1920 
* Nova Russia, confoederatio annorum 2014-2015

## Notae
## Nexus interni
*Bata, vulgo *Novorossijsk*, i.e. *Urbs Novae Russiae*
Zdravko Krivokapić

**Zdravko Krivokapić**, litteris Cyrillicis Здравко Кривокапић ( in urbe die 2 Septembris 1958 natus) est ingeniarius et politicus Montis Nigri. Alumnus est universitatis Montenegrinae. Ibi et apud universitatem Seraiensem Orientalem docuit. Pro statu et praediis Montenegrinis ecclesiae orthodoxae Serbiensis, anno 2020 periclitatis, agitavit: parlamento Montenegrino legatus, coniunctione factionum gratia primus minister die 4 Decembris 2020 creatus est, quo officio usque in 28 Aprilis 2022 functus est.

## Bibliographia 
* "Ko je Zdravko Krivokapić, čovek koji će “izaći na crtu” Đukanovićevom DPS-u" in *Nedeljnik* (1 Augusti 2020)
* Samir Kajosevic, "Deputy PM’s Threats Shake Montenegro’s Fragile Coalition Govt" (10 Septembris 2021) apud *Balkan Insight*

## Nexus externi 
* 

Categoria:Homines vivi
Categoria:Gubernatores civitatum
Categoria:Politici Montis Nigri
Categoria:Professores Universitatis Seraiensis Orientalis
Categoria:Professores Universitatis Montenegrinae
Categoria:Nati 1958
Liber expugnationum Hiberniae

***Liber expugnationum Hiberniae*** (Hibernice *Lebor Gabála Érenn*) est fabula Hibernica antiqua maxima, saeculo XI conscripta. Oratione soluta scripta est, qua versus nonnumquam interpositi sunt. 

## Fabula
Quinque secundum *librum expugnationum* fuerunt populi, qui Hiberniam insulam possiderent; ante Diluvium Ceasoir Noe neptis cum sociabus huc venit et mortua est, sed haec inter quinque populos non enumeratur. 

Partholani (vel Bartholomaei) populus primus Hiberniam post Diluvium occupavit. Decem annos pace populus Partholani fruitus est, donec Fomorii gens maligna vel daemonica  contra eos bellum iniverunt; Fomoriis victis populus Partholani morbo totus absumptus est.

Post triginta annos Nemethus Partholani abnepos cum populo suo Hiberniam venit. Fomorii et eos invaderunt; in tribus proeliis Nemethiani vicerunt, sed Nemetho mortuo Morus et Conanus Fomoriorum reges populum eius domuerunt et servos fecerunt. Nemethiani rebelles Conani arcem in Turri insila expugnaverunt, sed a Moro in pugna navali debellati paene omnes demersi sunt; reliqui Hiberniam reliquerunt. Multi lacus et planities Hiberniae a gentis Partholani et Nemethi creatae sunt. 

Post triginta et ducentos annos Firbolgi gentis Nemethi proles e Graecia, ubi servi fuerunt, Hiberniam reverterunt. Eochodius rex eorum iustitia famosa praeditus erat, sed solos triginta et septem annos Firbolgi Hiberniam possidebant.

A populis Danannarum (*Tuatha Dé Danann*, melius *populi Danannae deae*) Firbolgi in proelio Campi Turris primo (*Cath Maige Tuired*) victi sunt; prolem Nemethi, artis magicae peritam, eos "Liber expugnationum" nominat, sed clarum est deos Celticos esse; nam et Nuadathus Argentimanus, et Lugadius, et Dagda, et Manannan populis Danannarum insunt. Fomorios in proelio Campi Turris secundo sic vicerant, ut nunquam post Fomorii in hoc mundo visi sint; Lugadius Balorium regem Fomoriorum avumque suum occidit. Centum et quinquaginta annos populi Danannarum Hiberniam tenebant.

Filii Militis, populus Goedelicus, ex Iberia huc venerunt. Primo a populis Danannarum decepti, eos denique in proelio apud Taltin vicerunt; populi Danannorum in colles sacros (Hibernice *sídhe*) abierunt.

## Notae
## Bibliographia
*Lebor Gabála Érenn, original text edited and translated by R A Stewart Macalister, D. Litt, pt. 1-5, Londinii, 1938-1956
*Scowcroft, RM, ‘Leabhar Gabhála Part I: The growth of the text’, Ériu xxxviii (1987) 79-140.
*Scowcroft, RM, ‘Leabhar Gabhála Part II: The growth of the tradition’, Ériu xxxix (1988) 1-66.

Categoria:Litterae Hibernicae
Categoria:Saga
Categoria:Hiberniae scripta
Categoria:Mythologia Celtica
Atossa

thumb|Actrix moderna (2015) Atossae partes in *Persis* agens.
**Atossa**  (nata circa 550, mortua 475 a.C.n.) quinto saeculo exeunte et quarto ineunte fuit Persarum regina. Filia Cyri Magni erat et Cambysi nupsit, quo occiso Smerdis uxor paulisper fuit (sive ille verus Cambysis frater erat sive usurpator). Smerde victo et occiso prima inter Darii uxores erat cui Xerxem peperit. Ita filia, uxor, mater regum esse gloriabatur. Qua de causa praecipuas partes in Aeschyleis *Persis* agebat.

## De morbo 
thumb|Darii monumentum in quo et Atossa sepulta est.
Herodotus in *Historiis* narrabat quomodo medicus Graecus Democedes reginam sanarit dum tumorem e mamma exsecat. Sunt moderni medici qui putent hanc primam cancri mammae descriptionem in litteris  fuisse. Non omnes consentiuntː multi tumorem benignum fuisse existimant.

## Notae
## Fontes 
*Aeschylus, *Persae*
*Herodotus, *Historiae*

## Plura legere si cupis 
*Yancy Hughes Dominick, "Acting Other: Atossa and Instability in Herodotus", *The Classical Quarterly*, 2007ː 432-444 
*Wouter F. Henkelman. « Xerxes, Atossa and the Persepolis Fortification Archive ». In *The Netherlands Institute for the Near East Leiden, The Netherlands Institute in Turkey Istanbul (NIT), Annual Report 2010*ː 27-33.

## Nexus externi 
*Atossa in Encyclopaedia Iranica

Categoria:Reges Persarum
Categoria:Achaemenidae
Michael Mayr

**Michael Mayr** (natus die 10 Aprilis 1864 in Adlwang in Austria Superiore; mortuus die 21 Maii 1922 in Waldneukirchen in Austria Superiore) fuit Austriacus rerum gestarum scriptor et politicus Factionis Christianae Socialis Austriae. Die 7 Iulii 1920 Mayr moderationem rei publicae nomine cancellarii civitatis suscepit, deinde, postquam die 10 Novembris 1920 lex constitutionis foederalis ('Bundes-Verfassungsgesetz') pacta est, primus cancellarius foederalis Austriae factus est. Die 1 Iunii 1921 munus cancellarii Ioanni Schober cessit.

## Opera
*1894: Wolfgang Lazius als Geschichtsschreiber Österreichs: ein Beitrag zur Historiographie des 16. Jahrhunderts. Mit Nachträgen zur Biographie. Oeniponti : Wagner’sche Universitätsbuchhandlung.
*1903: Veste Hohenwerfen. Ein geschichtlicher Führer. Oeniponti : Wagner’sche Buchhandlung.
*1917: Der italienische Irredentismus: Sein Entstehen und seine Entwicklung vornehmlich in Tirol. Oeniponti : Tyrolia.

## Bibliographia
*Robert Kriechbaumer (2017). Zwischen Einmarschdrohungen, Volksabstimmungen und Finanzkollaps. Politik im Schatten der Katastrophe. Die Regierung Michael Mayr 1920/21. In: Robert Kriechbaumer, Wolfgang Mueller, Erwin A. Schmidl (ed.): Politik und Militär im 19. und 20. Jahrhundert. Festschrift für Manfried Rauchensteiner. Vindobonae-Coloniae Agrippiniae--Vimariae. ISBN 978-3-205-20417-6, p. 257–281.
*Walter Landi (2108). Michael Mayr: dallo Statthalterei-Archiv di Innsbruck al cancellierato della Prima Repubblica Austriaca. Carriera e percorso politico di uno storico tirolese. In: Giuseppe Albertoni et al. (ed.): La storia va alla guerra. Storici dell’area trentino-tirolese tra polemiche nazionali e primo conflitto mondiale (Studi e Ricerche 18). Tridenti. ISBN 978-88-8443-825-6, p. 37–92.
*Goldinger (1972). Mayr Michael. In: Österreichisches Biographisches Lexikon 1815–1950 (ÖBL). Vol. 5, Vindobonae : Verlag der Österreichischen Akademie der Wissenschaften, p. 439 s. (p. 439 et p. 440.
*Hermann J. W. Kuprian (1990). Mayr, Michael. In: Neue Deutsche Biographie (NDB). Vol. 16, Berolini : Duncker & Humblot. ISBN 3-428-00197-4, p. 565 s. in interrete.

## Nexus externi
*Michael Mayr in situ parlamenti Austriaci.
*Michael Mayr apud AUSTRIA-Forum.

Categoria:Cancellarii Austriae
Categoria:Ministri rerum externarum
Categoria:Nati 1864
Categoria:Mortui 1922
Categoria:Historici
Categoria:Incolae Austriae
Tribus (India)

**Tribus** sive **ordo**, quae vulgo saepe voce Lusitana **casta** nuncupatur, est classis vel status socialis endogamicus (cuius sociis nuptiae nisi cum homine eiusdem tribus prohibitae sunt).

## Ordines in India 
Tribuum systema in India omnem vitam usque ad tempus recens moderabatur et nunc multas res moderatur, quamvis leges Indiae hodiernae tribus antiquas non agnoscunt.

### *Varnae* et *jāti* 
Duae res diversae in Europa *casta* nominari solent. Prima et principalis est varna (Sanscritice *color*), tribus maxima. 

Ab aevo Vedico quattuor varnae in India sunt:

* Brahmanes, sacerdotes Hinduistici et eruditi;
* Kshetria, reges et milites;
* Vayshyer, mercatores et artifices;
* Shudrae, famuli et operarii

Non omnes homines in quattuor varnas inclusi sunt; ceteri, maxime oppressi et spreti, intactiles (*dalit*) nuncupantur.

Omnis varna in permultas tribus minores dividitur, quae *jāti* nominantur.

## Notae
## Nexus externi
* *Britannica* de tribubus Indicis 
* *Encyclopaedia Russica magna* de tribubus Indicis 

Categoria:India
Categoria:Hinduismus
Categoria:Systemata socialia
Ioannes Althusius

**Ioannes Althusius** (natus circiter anno 1563; mortuus Emdae anno 1638) fuit iuris consultus et eruditus Germanicus.

## Opera selecta 
* *Iuris romanis libri duo. Ad leges Methodi Rameae conformati*, Basileae 1586
* *Politica Methodice digesta et exemplis sacris et profanis illustrata: Cui in fine adjuncta est Oratio panegyrica de utilitate, necessitate et antiquitate scholarum*, Herbonae Nassoviorum 1603.
* *Dicaeologicae Libri Tres. Totum & universum Ius, quo utimur, methodice complectentes*, Herbornae Nassoviorum 1617

## Bibliographia 
* Corrado Malandrino & Francesco Ingravalle (ed.), *Il lessico della Politica di Johannes Althusius*, Olschki editore, Florentiae 2005. ISBN 88-222-5473-2
* Hans Ulrich Scupin & Ulrich Scheuner (ed.), *Althusius-Bibliographie*, curante Dieter Wyduckel, Duncker & Humblot, Berolini 1973. ISBN 3-428-02971-2

## Nexus externi 
* Pagina interretialis VIAF

Categoria:Auctores Latini recentiores
Categoria:Eruditi Germaniae
Categoria:Iuris consulti
Categoria:Scriptores de re politica
Dies internationalis hominum senum

[thumb|Ritus diei internationalis senectium [Hamburgum|Hamburgi in Germania habitus.]]
 est commemoratio quae die 1 Octobris quotannis celebratur ad iura hominum senum promovenda et ad ipsos contra violentias discriminationesque protegendos. Quae dies, per actum Consociationis Nationum 45/106 anno 1990 decretum, primum anno 1991 celebrata est.

Thema anni 2021 fuit “Aequalitas digitalis pro omnibus aetatibus”, anni 2022 “Robur hominum senum in mundo assidue se vertente”, anni 2023 “Promissum Declarationis universalis iurum humanorum inter generationes absolvendum,", anno 2024 “Senescere digni: de magno momento instrumenta confortandi quae inter gentes adhibentur cura adiutusque hominum senum." et anni 2025  "Senecti, motores actionis localis et mundialis: nostrae aspirationes, nostra beneficium et nostra iura".

## Notae 
## Nexus externi 
*Situs interretialis diei proprius.

Categoria:Iura humana
Categoria:Nationes Unitae
Categoria:Ritus Octobris
Cuchullainnus

thumb|Lapis *Cloghafarmore*, ad quem ligatus Cuchullainnus mortuus est
**Cuchullainnus** (Hibernice *Cú Chulainn*, i.e. *canis Chulanni*) est heros fabulosus Hibernicus maximus; Ultoniensis fuit, cuius res gestae multae sagae (necnon *Insecutio boum Cualgniae*) describunt.

Conchobari filii Ness regis Ultoniae famosi nepos, Dechtirae sororis eius et Lugadii dei filius, natus *Setanta* nomen accepit. Etiam infans Culanni fabri ferrarii canem ingentem, quem agmen militum domare nequibat, lapide e funda misso a gutture ad caudam transforavit et occidit, unde nomen novum cepit. Tum Cuchullainno *geis* (ut in Hibernia fabulosa interdictum sacrum nominabatur) indicatum est, ne umquam carnem canis comederet. 

Praedictum est Cuchullainno septem annos nato, si hoc die arma caperet, bellatorem maximum futurum esse, sed mox moriturum; familiaribus arma ei dare nolentibus fraude ea cepit.

## Notae
## Bibliographia
* Sutcliff, Rosemary (1992). T*he Hound of Ulster*. Londinii

Categoria:Cultura Hiberniae
Categoria:Mythologia Celtica
Bilderbuch (grex musicus)

thumb|Bilderbuch (2016).
**Bilderbuch** ('liber picturis illustratus') est Austriacus grex musicus anno 2005 in Austria Superiore conditus. Ex anno 2008 sedes gregis est Vindobona. Grex varia musicae genera coniungit, inter quae rock liberam (*indie rock*), rock artificiosam (*art-pop*), et hiphop. Inter notissimos regionis Theodiscae greges numeratur. Musici adhuc septem alba musica ediderunt.

## Musici
Anno 2005 grex a Mauritio Ernst (cantu, cithara electrica), Petro Horazdovsky (cithara gravi), Andreas Födinger (apparatu tympanorum), et Clemens Kranawetter (cithara electrica) conditus est. Ernst et Kranawetter gymnasium abbatiae Cremifanensis illo tempore frequentabant, Horazdovsky et Födinger illud Monasterii Schlierbacensis prope situm. Anno 2007 Clementi Kranawetter, qui a grege sua sponte discesserat, Michael Krammer successit. 

## Discographia selecta
### Alba musica
*2009: *Nelken & Schillinge*
*2011: *Die Pest im Piemont*
*2015: *Schick Schock*
*2017: *Magic Life*
*2018: *mea culpa*
*2019: *Vernissage My Heart*
*2022: *Gelb ist das Feld*

### Aliae cantuum collectiones (EPs) 
* 2010: *Bitte, Herr Märtyrer* 
* 2019: *Mr. Refrigerator*

## Praemia
*Amadeus Austrian Music Award (2020)

## Notae
## Nexus externi
*Situs interretialis gregis proprius.

Categoria:Greges musici Austriae
Antonius Eiselsberg

**Antonius Eiselsberg** (plenius: Antonius Freiherr von Eiselsberg, natus die 31 Iulii 1860, mortuus die 25 Octobris 1939) fuit chirurgus Austriacus.

## De Vita 
Studiis in Gymnasio abbatiae Cremifanensis peractis in universitate Vindobonensi, Herbipolensi, Turicensi et Parisiensi medicinae studuit. Discipulus ac assistens Theodori Billroth anno 1884 Vindobonae titulo doctoris medicinae laureatus est.

Eiselsberg munere professoris medicinae in Universitate Rheno-Traiectina et Regiomontana functus anno 1901 director universitatis chirurgiae Vindondonensis factus est, quam usque ad annum 1931 gubernavit. Unus erat conditorum neurochirurgiae, cum aliis anno 1910 societatem Austriacam cancro oppugnando ('Österreichische Krebsgesellschaft') instituit, anno 1932 honoris causa in Academiam Scientiarum Austriacam lectus est. Eo urgente prima in orbe terrarum statio chirurgiae subitis necessitatibus prospiciendis Vindobonae instructa est.

Anno 1907 Eiselsberg primum tumorem in Columna vertebrali positum proficienter amovit. Idem, ubi ad aegrotum adiuvandum profectus est, mortuus est primis diebus secundi belli mundani prope Sanctum Valentinum in Austria Inferiore die 25 Octobris 1939, cum duo tramina collisa sint.

Unus ex optimis chirurgis, magistris, scientificis illius temporis habetur; Billroth eum "optimum ipsius discipulum" vocat.

## Notae 
## Opera selecta 
* Die Werkstatt des Chirurgen. 1912.
* Die Hypophyse. Vindobonae, 1930.
* Lebensweg eines Chirurgen. Vindobonae, 1938.

## Bibliographia 
* Dienstvorschriften für die Operationszöglinge der 1. Chirurgischen Universitätsklinik in Wien des Professors Dr. Anton Eiselsberg. (Vindobonae : 1930).
* P. Walzel, V. Eiselsberg zum 70. Geburtstage. In: Münchener Medizinische Wochenschrift (1930), No. 35, die 29 Augusti 1930, 1498s.
* Eiselsberg Anton Frh von. In: Österreichisches Biographisches Lexikon 1815–1950 (ÖBL). Vol. 1 (Vindobonae : 1957), 236.
* Leopold Schönbauer, Eiselsberg Anton Freiherr von. In: Neue Deutsche Biographie (NDB). Vol. 4 (Berolini : 1959). ISBN 3-428-00185-0, 410 s.
* Leopold Schönbauer, Gedächtnismarke anläßlich des 100. Geburtstages von Professor Dr. Anton Eiselsberg (Vindobonae : 1960).
* Felix Czeike, Historisches Lexikon Wien. Vol. 2: De–Gy (Vindobonae : 1993). ISBN 3-218-00544-2, 148.
* Otto Eiselsberg, Erlebte Geschichte. 1917–1997 (Vindobonae : 1997). ISBN 3-205-98682-2.
* Johannes Wolfgang Cornelius Wicht, Prof. Dr. Anton Freiherr von Eiselsberg. Leben und Wirken (Oeniponti : 2011).

## Nexus externi 
* Antonius Eiselsberg, in: AUSTRIA-Forum

Categoria:Nati 1860
Categoria:Mortui 1939
Categoria:Auctores Theodisci
Categoria:Eruditi Austriae
Categoria:Medici Austriae
Categoria:Chirurgi
Categoria:Professores Universitatis Vindobonensis
Lex Murphiana

thumb|Facies panis butyro inlita ad solum cadere solet!
**Lex Murphiana** est adagium quod "si aliquid male fieri potest, male fiet" dicit. Alia huius generis adagia ab aliquot hominibus concepta sunt, sicut ab Augusto De Morgan, qui "quidquam quod fieri potest fiet, si satis periculorum perficimus" dixit. Unde nomen *Murphy* provenerit non clarum est, sed nonnulli ab Eduardo Murphy ita appellatum esse putant. Ingeniarius aërospatialis Classis Aëriae Civitatum Foederatarum fuit, qui de alio machinatore questus est, et fortasse "si quis modus est male faciendi, eum inveniet" proclamavit.

Tamen Ricardus Dawkins legem Murphianam absurdam et inclinationem cognitivam putat.

Multae variationes primorum verborum inveni possunt:
* Ex omnibus rebus quae fieri possunt, pessima fiet.
* Si pensum valde facilis est, mendum facies.
* Verberaberis ubi tibi iam dolet.

## Notae 
Categoria:Adagia
Carolus Gothardus Langhans

**Carolus Gothardus** vulgo *Carl Gotthard* **Langhans** (natus die 23 Septembris 1733 Kamienna Góra in Silesia, mortuus die 1 Octobris 1808 Dąbie apud Vratislaviam) architectus Germanicus inclutus fuit.

## Vita
Postquam linguis et mathematicae studuit se architecturae dedicare voluit. Inde itinera plura, ut eam artem melius cognoscerent, fecit. Anno 1775 Vratislaviensi in camera consiliarius superior militaris structoriusque nominatus est. Anno 1785 autem simillimis muneribus adimplendis Berolinum arcessitus est. 

Ecce opera eius maximi momenti quae sint: Palatium Hatzfeldense (Vratislaviae; postea fuit aedificium gubernatorium); in urbe natali (Kamienna Góra) Hospitium pauperum magnum; oratoria plura in Silesiae vicis; Porta Brandenburgensis (Berolini, annis inter 1789 et 1793: sibimetipsi agebatur de prima tentamine architecturae secundum antiquitatem classicam renovandae).

## Externi nexus
*de Langhans apud Kalliope
*paginae sodalitatis Berolinensis *Langhans-Gesellschaft*
Robinah Nabbanja

**Robinah Nabbanja** (Kamusenene in vico die 17 Decembris 1969 nata) est politica Ugandae.

In pago Kakumiro regni Bunyoro nata, in oppidis Nkooko et Bukuumo eiusdem regni educata est. Alumna est universitatis Martyrum Ugandensium Nkozi in urbe, ubi administrationi et evolutioni studuit. Praeceptrix ab anno 1993, consiliaria pagi Nkooko ab 1998, commissa (vel praefecta) pagorum Pallisa, Busia, Budaka ab 2001 meruit. Ab anno 2011 legata est parlamento Ugandensi pro circulis femineis Kubaale et Kakumiro. Ministra vicaria (*minister of state*) a valetudine die 14 Decembris 2019 facta est, ministra principali Ioanna Aceng. Denuo die 21 Iunii 2021 prima ministra creata est, praeside Yoweri Museveni.

## Bibliographia 
* "Who is Robinah Nabbanja, the Prime Minister appointee?" in *PML Daily* (9 Iunii 2021); idem fere textus apud regimen Ugandense

Categoria:Homines vivi
Categoria:Gubernatores civitatum
Categoria:Alumni Universitatis Martyrum Ugandensium
Categoria:Nati 1969
Categoria:Politici Ugandae
Najla Bouden

**Najla Bouden-Romdhane**, litteris Arabicis نجلاء بودن رمضان ''Naǧlā' Būdan Rumḍān* (Cairuanae in urbe die 29 Iunii 1958 nata) est sismologa et politica Tunesiae. Prima ministra Tunesiae die 11 Octobris 2021 creata est, prima feminarum huius civitatis, prima feminarum in civitatibus Arabice loquentibus.

Alumna est Lutetiae in urbe Scholae specialis operum publicorum et Scholae fodinarum, ubi gradum doctoris anno 1987 ascendit dissertationis gratia *Contribution a l'etude de la fragmentation des massifs rocheux a l'explosif*. Professor fuit apud scholam nationalem ingeniariorum Tunetensem usque in 2021, sed inter annos 1999 et 2002 apud universitatem Parisiensem VI docuit.

## Scripta 
* 2008 (editor cum Mounir Bouassida et Essaieb Hamdi) : *Innovative geotechnical engineering: Proceedings of the International conference on geotechnical engineering, Sfax*. Nouha Editions, 2008. ISBN 978-9973999702

## Notae 
## Bibliographia 
* "En Tunisie, Najla Bouden nommée première ministre" in *Le Monde Afrique* (29 Septembris 2021)
* Paul Guyonnet, "En Tunisie, Najla Bouden première femme chargée de former un gouvernement" (29 Septembris 2021) apud *HuffPost''

## Nexus externi 
* 

Categoria:Homines vivi
Categoria:Gubernatores civitatum
Categoria:Politici Tunesiae
Categoria:Nati 1958
Categoria:Alumni Scholae Fodinarum Parisiensis
Categoria:Alumni Scholae Specialis Operum Publicorum
Categoria:Professores Scholae Nationalis Ingeniariorum Tunetensis
Categoria:Sismologi
Categoria:Professores universitatum et scholarum Parisiensium
Xamse Cabdi Barre

**Xamse Cabdi Barre** vel litteris Arabicis حمزة عبد بري (Kismayo in urbe anno fere 1957 natus) est politicus Somaliae.

E tribu  gentis Darod populi Somali ortus, alumnus est universitatis Scientiae Technologiaeque Sanaaënsis et universitatis Islamicae Internationalis Malaesianae. Apud universitatem Mogadiscensem docuit.

Die 15 Iunii 2022 a praeside Xasan Sheekh Maxamuud primus minister nominatus, in hoc officium die 25 Iunii eiusdem anni parlamento confirmatus est.

## Nexus externi 
* "Siyaasadda Soomaaliya: Waa kuma Xamsa Cabdi, Ra'iisal wasaaraha la magacaabay ee Soomaaliya?" (15Iunii 2022) apud *BBC News*

Categoria:Homines vivi
Categoria:Gubernatores civitatum
Categoria:Nati 1957
Categoria:Politici Somaliae
Categoria:Alumni Universitatis Scientiae Technologiaeque Sanaaënsis
Categoria:Alumni Universitatis Islamicae Internationalis Malaesianae
Categoria:Professores Universitatis Mogadiscensis
Categoria:Darod
Murray Rothbard

**Murray Newton Rothbardus** (natus Neoeboraci die 2 Martii 1926; ibidem mortuus die 7 Ianuarii 1995) fuit Americanus Scholae Oeconomicae Austriacae oeconomicus, oeconomiarum historicus, philosophiae politicae peritus,  et activista politicus, figurus clarus in motu libertarianismi Americani saeculo vicensimo. Theorema anarcho-capitalismi posuit; scripsit praeterea plus quam viginti libros de theoria politica, historia, oeconomica, aliisque rebus.

## Nexus externi 
* *The Mantle of Science*
* de Murray in Anarchiae lexico 
* *Die Anarcho-Kapitalisten und Max Stirner* 
* paginae Instituti ideologiis criticandis

## Notae
Categoria:Agnostici Civitatum Foederatarum
Categoria:Capitalismus
Categoria:Ius naturale
Categoria:Libertarianismus
Categoria:Liberalismus
Ouhoumoudou Mahamadou

**Ouhoumoudou Mahamadou** (ad  prope Affala anno 1954 natus) est politicus Nigritaniae.

Ad Affala et Niamey educatus est. Alumnus est universitatum Lomeensis, Cenomanensis, Redonensis, Minnesotensis, rebus oeconomicis et commercialibus studens. Apud societates tam nationales quam commerciales ab anno 1979 operam dedit. Minister a fodinis et industria die 7 Novembris 1991 creatus est, primo ministro Amadou Cheiffou, quo officio usque in 23 Aprilis 1993 functus est. Recentius a die 21 Aprilis 2011 ad 2 Aprilis 2012 minister a vectigalibus meruit, primo ministro Brigi Rafini: inde statim director Nigritanus Argentariae Internationalis Africanae factus est.

Rector consilii ministrorum iuxta praesidem Mahamadou Issoufou a die 4 Iunii 2015 functus est, sed novus praeses Mahometus Bazoum nuper instauratus Ouhoumoudou Mahamadou primum ministrum die 3 Aprilis 2021 promovit.

## Nexus externi 
* "Biographie du nouveau Premier Ministre Ouhoumoudou Mahamadou" (6 Aprilis 2021) apud *Niamey.com*
* "Niger : M. Ouhoumoudou Mahamadou nommé Premier Ministre, Chef du Gouvernement" (3 Aprilis 2021) 
" "Q&A with Mahamadou Ouhoumoudou" (c. 2008) olim apud *Lutheran World Relief* divulgatum

Categoria:Homines vivi
Categoria:Gubernatores civitatum
Categoria:Politici rei publicae Nigritanae
Categoria:Ministri energiae
Categoria:Ministri vectigalium
Categoria:Nati 1954
Categoria:Alumni Universitatis Lomeensis
Categoria:Alumni Universitatis Cenomanensis
Categoria:Alumni Universitatis Redonensis
Categoria:Alumni Universitatis Minnesotensis
Categoria:Argentarii
Hadrianus Maleiane

**Hadrianus Maleiane**, vulgo plene *Adriano Afonso Maleiane* (Matola in urbe die 6 Novembris 1949 natus) est politicus Mozambici.

Partim in oppido nativo educatus est, partim Beirae et in urbe Laurentii Marques vel Maputo, ubi arti rationariae studuit. Recentius Universitatem Maputensem et Scholam Studiorum Orientalium et Africanorum Londiniensem frequentavit. Inter annos 1991 et 2006 gubernator fuit argentariae Mozambicensis eodemque tempore membra Mozambicensia Argentariae mundanae et Fundi monetarii internationalis rexit. A die 19 Ianuarii 2015 minister a vectigalibus meruit, praeside Philippi Nyusi, sed sub eodem praeside die 3 Martii 2022 primus minister creatus est.

## Notae 
## Nexus externi 
* 

Categoria:Homines vivi
Categoria:Gubernatores civitatum
Categoria:Politici Mozambici
Categoria:Nati 1949
Categoria:Argentarii
Categoria:Ministri vectigalium
Categoria:Alumni Universitatis Maputensis
Categoria:Alumni Scholae Studiorum Orientalium et Africanorum
Propylaea

**Propylaea** (Graece: *Προπύλαια*) nominantur anteriora templorum aliorumque aedificiiorum quibus mediis columnae et ab utroque latere conclavia fuerunt et sunt.
## Athenis
Notissima autem fuerunt et sunt ista Mnesiclis architecti in Acropoli Athenarum annis inter 437 et 432 constructa Pericle regente. Quibus duae alae angulo recto exsilientes et contra stantes cum cella media sunt. Ad laevam partem templum Nices, ad alteram autem non solum Polygnoti imagines sed etiam Herculis Gratiarum simulacra inerant.

Denique egregia propylaeorum media pars, ad quam scalas conducebant, porticu et postico composita est. Sex porticuum columnae ordinis Dorici erant. Vestibulo laquearia erant, quorum trabes pedes inter septendecim et viginti longae columnas ordinis Ionici fundamento habebant. Turcis occupantibus res muratae dormiebant, antequam anno 1834 Othone rege Leo de Klenze architectus omnia expergefaceret atque restitueret.

## Nexus externi 
* UNESCO propylaea laudans
* res propylaeorum minimae 
* Acropolis quomodo anno 421 a.Chr.n. visa sit

Categoria:Architectura Graeca antiqua
Victoria Tomegah Dogbé

**Victoria Tomegah Dogbé**, vulgo plene *Victoire Sidémého Dzidudu Dogbé Tomegah* (Lome in urbe die 23 Decembris 1959 nata) est politica Togi.

Alumna est Universitatis Lomeensis. Apud societatem plasticae conficiendae Togolensem (*ITP*) ab anno 1986 laboravit. Ab 1998 officinas Programmatis promotorii Nationum Unitarum in civitatibus Togo, Congensi Brazzapolitana, Burkina Faso, Benino operam dedit. Quo munere relicto, suadente praeside Togolensi Faure Gnassingbé primoque ministro Gilberto Houngbo (qui apud idem programma versatus est), ministra vicaria ab evolutione basica anno 2008, deinde a die 7 Maii 2010 ministra principalis ab evolutione basica et iuventute creata est: quod officium decem annos implevit sub primis ministris Gilberto Houngbo, Kwesi Ahoomey-Zunu, Komi Sélom Klassou. Huius successor ipsa denuo prima ministra die 28 Septembris 2020 a praeside Faure Gnassingbé facta est.

## Bibliographia 
* R. Kédjagni, "Entourage de Faure Gnassingbé" in *Liberté Hebdo Togo* (5 Iulii 2011)

## Nexus externi 
* "Togo : Victoire Tomegah-Dogbé nommée Premier ministre et chef du Gouvernement" (29 Septembris 2020) apud *L.frii*

Categoria:Homines vivi
Categoria:Gubernatores civitatum
Categoria:Alumni Universitatis Lomeensis
Categoria:Nati 1959
Categoria:Programma promotorium Nationum Unitarum
Moeketsi Majoro

**Moeketsi Majoro** (Tsikoane in oppido pagi Leribe die 3 Novembris 1961 natus) est oeconomus et politicus Lesothi. Alumnus est Universitatis Nationalis Lesothensis, ubi postea res oeconomicas docuit, et Universitatis Civicae Vasingtoniensis.

Apud ministerium vectigalium Lesothense ab anno 2000, apud Fundum monetarium internationalem ab 2004 operam dedit. Praetoriae in  anno 2002 cum Cyrillo Ramaphosa de oeconomica civitatum Africae evolutione disputavit. Minister evolutionis Lesothensis a mense Ianuario 2013 usque in 2015, minister a vectigalibus a die 23 Iunii 2017 ad 19 Maii 2020 meruit, primo ministro Thoma Thabane. Cui succedens ipse primus minister die insequenti inauguratus est.

## Bibliographia 
* "Much Needs To Be Done Before I Can Take Over: Majoro" in *Lesotho Times* (4 Aprilis 2020)
* "Moeketsi Majoro At A Glance" in *Lesotho Times* (27 Maii 2020)

## Nexus externi 
Categoria:Gubernatores civitatum
Categoria:Professores Collegii et Universitatis Lesothensis
Categoria:Alumni Universitatis Civicae Vasingtoniensis
Cleopas Dlamini

**Cleopas Sipho Dlamini** (die 26 Decembris 1952 natus) est politicus Swaziae. Alumnus est Universitatis Botsuanae Lesothique et Swaziae et universitatis civicae Portlandensis; insuper studia longinqua iuxta universitatem Africae Australis perfecit. Iam diu senator Swaziae creatus, subito a rege Mswati III primus minister die 19 Iulii 2021 inauguratus est sum tumultus populares saeviebant.

## Bibliographia 
* Mbongiseni Ndzimandze, "Cleopas's Wife, Family Taken by Surprise" in *Times of Eswatini* (19 Iulii 2021)

## Nexus externi 
* "King of Eswatini appoints new PM as anti-monarchy protests flare" (16 Iulii 2021) apud *Al-Jazeera*
* "Prime Minister & Minister for Parliamentary Affairs"; idem fere textus alibi

Categoria:Homines vivi
Categoria:Gubernatores civitatum
Categoria:Alumni Universitatis Botsuanae Lesothique et Swaziae
Categoria:Alumni Universitatis Civicae Portlandensis
Categoria:Alumni longinqui Universitatis Africae Australis
Categoria:Nati 1952
Categoria:Incolae Swaziae
Categoria:Mercatores
Ulixes Correia e Silva

**Ulixes Correia e Silva**, vulgo plene *José Ulisses de Pina Correia e Silva* (Praia in urbe die 4 Iunii 1962 natus) est politicus rei publicae Capitis Viridis.

Alumnus est Universitatis Technicae Olisiponensis, ubi administrationi commercii studuit. Apud argentariam Capitis Viridis ab anno 1989 usque in 1994 operam dedit, deinde iuxta ministerium vectigalium. Minister a vectigalibus ab 1999 ad 2001, praefectus urbi Praia ab 2008 meruit. Primus minister die 22 Aprilis 2016 creatus est.

## Nexus externi 
* "Ulisses Correia e Silva anuncia que é recandidato a primeiro-ministro em Cabo Verde" (4 Februarii 2020)apud *Observador*
* "H.E. Jose Ulisses de Pina Correia e Silva" apud *Millennium@edu*
* Dércio Tsandzana, "Ulisses Correia e Silva é eleito Primeiro-Ministro de Cabo Verde" (2016?) apud *Conexão lusófona*

Categoria:Alumni Instituti et Universitatis Technicae Olisiponensis
Categoria:Argentarii
Categoria:Gubernatores civitatum
Categoria:Ministri vectigalium
Categoria:Politici Capitis Viridis
Aiman ibn ʿAbd al-Raḥmān

**Aiman ibn ʿAbd al-Raḥmān**, litteris Arabicis أيمن بن عبد الرحمان (Algeriae in urbe die 30 Augusti 1966 natus) est politicus Algerii. 

Alumnus est Scholae nationalis administrationis in urbe nativa. Apud ministeria operum publicorum et vectigalium, deinde ab anno 2010 censor argentariae Algerianae iussu praesidis Abdelazizi Būtaflīqa operam dedit. Gubernator eiusdem argentariae die 14 Novembris 2019 a praeside ad interim ʿAbd al-Qādir ibn Ṣāliḥ promotus est, sed, novo praeside ʿAbd al-Maǧīd Tabūn suadente, minister vectigalium a die 23 Iunii 2020 meruit. Primus minister sub eodem praeside die 30 Iunii 2021 creatus est.

## Nexus externi 
* "Qui est Aïmen Benabderrahmane, le nouveau Premier ministre ?" (30 Iunii 2021) apud *TSA*
* "Le Premier ministre Aïmen Benabderrahmane: un riche parcours dans les finances" (30 Iunii 2021) apud *APS*

Categoria:Homines vivi
Categoria:Gubernatores civitatum
Categoria:Nati 1966
Categoria:Politici Algerii
Categoria:Argentarii
Categoria:Primi ministri Algerii
Categoria:Ministri vectigalium
Categoria:Alumni Scholae Nationalis Administrationis (Algeria)
Svante Pääbo

thumb|Svante Pääbo (2016)
**Svante Pääbo** (natus die 20 Aprilis 1955 Holmiae) est medicus et biologiae peritus Suecia oriundus. Conditor Paleogeneticae habetur. Anno 1984 gradum doctoratus appetenti Clonizatio Acidi desoxyribonucleici (DNA et ADN) mumiae feliciter cessit apud Universitatem Upsaliensem.. Anno 2022 Praemio Nobeliano physiologiae et medicinae laureatus est, ratione studii genomatis hominium exstinctionis et evlutionis hominis.

## Opera selecta
* Neanderthal Man: In Search of Lost Genomes. Novi Eboraci 2014.  ISBN-10: 0465020836. ISBN-13: 978-0465020836.
* New light shed on chimp genome
* Why humans are brainier than chimps
* Genome 'treasure trove'
* DNA clues to Neanderthals

## Bibliographia
*Ulrich Bahnsen (2014). Frühe Vielfalt – Hat der Homo sapiens einen frühen Vorfahren verdrängt oder hat er sich mit ihr kreuz und quer gepaart? Genetische Analysen sorgen für neue Spekulationen. In: Die Zeit (17/2014), p. 35–36.
*Claudia Eberhard-Metzger (2008). Fahndung nach dem kleinen Unterschied (Porträt: Svante Pääbo). In: Spektrum der Wissenschaft (11/2008), p. 116-122. ISSN 0170-2971.

## Notae
## Nexus externi
*Mapping the Neanderthal Genome – Colloquium cum Svante Pääbo
*Svante Pääbo apud Max Planck Institute

Categoria:Homines vivi
Categoria:Biologi Sueciae
Categoria:Praemium Nobelianum Medicinae
Categoria:Alumni Universitatis Upsaliensis
Categoria:Nati 1955
Philippus Davis

**Philippus Davis**, vulgo *Philip Edward* atque saepe *Brave Davis* (die 7 Iunii 1951 natus) est iuris consultus et politicus Bahamensis.

Nassovia in urbe natus est, matre ancilla ibi laborante sed insulae Exumae Magnae nativa, patre ab Insula Catorum oriundo ubi puer aliquot annos apud avos educatus erit. Apud argentariam laboravit, deinde apud advocatum. Ipse iuris consultus ab anno 1975 operam dedit: anno 1995 praeses consociationis causidicorum Bahamensium electus est. Ab 2002 legatus est parlamento Bahamensi pro circulo paterno Insulae Catorum. Sodalis factionis liberalis progressivae, primus minister vicarius ministerque operum publicorum ab 2012 meruit, sed ab 2017, factione in comitiis eius anni malo successu contendente, dux contrariorum in parlamento factus est. Novis comitiis victor primus minister die 17 Septembris 2021 inauguratus est.

## Notae 
## Bibliographia 
* "Philip “Brave” Davis" (2012?) olim apud *Nassau Guardian* divulgatum
* Sheri-Kae McLeod, "Phillip Davis Sworn in as Prime Minister of Bahamas" in *Caribbean National Weekly* (17 Septembris 2021)

## Nexus externi 
* 

Categoria:Homines vivi
Categoria:Gubernatores civitatum
Categoria:Nati 1951
Categoria:Politici insularum Bahamensium
Categoria:Incolae Novae Providentiae
Categoria:Incolae insulae Catorum
Terrance Drew

**Terrance Michael Drew** (die 22 Novembris 1976 natus) est medicus et politicus Sancti Christophori et Nivium.

In paroecia Sancti Petri educatus, alumnus est collegii Clarence Fitzroy Bryant iuxta Imam Tellurem, Universitatis scientiarum medicarum Sanctae Clarae in insula Cuba et Instituti scientiarum medicarum iuxta Universitatem technicam Texanam urbis Lubbokensis. Dux factionis laboris mense Novembri 2021 electus, comitiis insequentibus victor, primus minister die 6 Augusti 2022 inauguratus est.

## Nexus externi 
* "Biography of the Honourable Dr. Terrance Drew Prime Minister of St. Kitts And Nevis" apud *NevisPages*

Categoria:Homines vivi
Categoria:Gubernatores civitatum
Categoria:Nati 1976
Categoria:Politici Sancti Christophori et Nivium
Categoria:Medici
Categoria:Alumni Universitatis Scientiarum Medicarum Sanctae Clarae
Categoria:Alumni Universitatis Technicae Texanae
Categoria:Incolae insulae Sancti Christophori
Categoria:Alumni Collegii Clarence Fitzroy Bryant
Ioannes Briceño

**Ioannes Briceño**, vulgo *John Antonio* atque saepius *Johnny Briceño* (Orange Walk in oppido die 17 Iulii 1960 natus) est politicus Belizae.

Filius politici Elijio Eloy Briceño, alumnus est collegii S. Ioannis Belizae in urbe et universitatis Texanae iuxta Austinopolim, ubi administrationi commerciali studuit. Societatem televisificam *Centaur Communications* anno 1990 condidit. Legatus est parlamento Belizensi ab anno 1993 pro circulo Orange Walk. Factionis unitae popularis inter praesides anno 1994 electus, post comitia anni 1998 primus minister vicarius ministerque a circumiectu factus est, primo ministro Said Musa. Ab 2008 usque in 2011, iterum a die 31 Ianuarii 2016 dux factionis suae duxque contrariorum in parlamento Belizensi meruit. Comitiis recentioribus victor, primus minister die 12 Novembris 2020 inauguratus est.

## Nexus externi 
* "Abandoning the realm: Republic of Belize?" (5 Iulii 2021) apud *Breaking Belize News*
* Vita brevis (2008)

Categoria:Homines vivi
Categoria:Gubernatores civitatum
Categoria:Politici Belizae
Categoria:Alumni Universitatis Texanae
Categoria:Nati 1960
Categoria:Alumni Collegii Sancti Ioannis (Beliza)
Philippus Pierre

**Philippus Iosephus Pierre** (Anglice *Philip Joseph Pierre,* die 18 Septembris 1954 natus) est politicus Sanctae Luciae.

Filius praeceptricis et vigilis, Collegium Sanctae Mariae Castriensis frequentavit, ubi postea docuit, et Universitatis Indiarum Occidentalium Barbatae in insulam ubi  studit. Rationarius operam dedit, sed ab anno 1985 usque in 1994 corporationem nationalem inquisitionum evolutionisque rexit.

Sodalis est Factionis Laboris Sanctae Luciae ab anno 1985, theaurarius eiusdem factionis ab anno insequenti, praeses factionis ex 1992, quo anno candidatus fuit parlamenti Sanctae Luciae, malo successu, iterum anno 1997: a quo anno legatus, factione sua victrice, statim minister a peregrinatione factus est, primo ministro Kenny Anthony: quod munus usque in 2001 retinuit. Legatus parlamento Sanctae Luciae per sex quinquennia mansit. Factione laboris iterum anno 2011 victrice primus minister vicarius ministerque vectigalium factus est; anno 2016, factione devicta, ipse dux contrariorum factus est. Factione denuo victrice, primus minister die 28 Iulii 2021 inauguratus est. Secundum Primum Ministrum terminum ei consecutus est, post victoriam factionis suae in comitiis parlamentariis Decembris 2025.

## Nexus externi 
Categoria:Alumni Collegii Sanctae Mariae Castriensis
Categoria:Alumni Universitatis Indiarum Occidentalium
Categoria:Gubernatores civitatum
Categoria:Magistri Collegii Sanctae Mariae Castriensis
Categoria:Politici Sanctae Luciae
Gualterius Looser

**Gualterius Looser Schallenberg** (natus Iacobopoli die 4 Septembris 1886, mortuus ibidem die 22 Iulii 1982) fuit botanistae chiliensis-Helveticus.

## Opera selecta 
* *Geografía Botánica de Chile* (i.e. conversio libri *Grundzüge der Pflanzenverbreitung in Chile* quem pepigerat Carolus Fridericus Reiche)
* 1928: *Botánica miscelánea*. Apud: *Revista Univ.* (Iacobopoli) 13, 523
* 1935: (una cum L.B. Smith) *Las especies chilenas del género Puya*. Apud: *Revista Univ.* (Iacobopoli) 20, 241–279.
* 1948" *The ferns of southern Chile*. Apud: *Amer. Fern J.* 38, 33–44
* 1955: *Los helechos (Pteridófitos) de Chile central*. Apud: *Moliniana* 1, 5–95
* 1973: *El botánico chileno Eberhard Kausel*. Apud: *Bol. Soc. Argent. Bot.* 15, 137
## Bibliographia 
J. Martinez 1983 "Gualterio Looser Schallenberg. Un naturalista botánico (1898-1982)." Apud: Rev.Chilena.Hist.Nat. 56:91-95

## Nexus externi 
*scienda apud IPNI
* WorldCat

Categoria:Botanistae Chiliae
Serenscum

**Serenscum** (Russice Серенск) fuit urbs antiqua, nunc vicus regionis Calugensis est. Ad flumen Serenam fluvii Žizdrae accolam situm est. Incolas 9 (anno 2010) habuit.

## Historia 
Sanctus Kukša Cryptensis hic a Viaticis iam paganis anno 1110 occisus est. A saeculo XII arx ducatus Czernihoviensis est. A Iaroslao Vsevolodi filio anno 1232, a Bato anno 1238 , ab Achmato anno 1480 destructum est. Ab anno 1492 Moscoviae pars est. Urbs ad saeculum XVII; expolratio archaeologica anno 1989 incepit.

## Nota 
## Nexus externi 
* De Serensco  in  *Lexico encyclopaedico Brockhaus et Efron* 

Categoria:Regio Calugensis
Categoria:Loci habitati Russiae
Categoria:Loci olim habitati Russiae
Categoria:Condita saeculo 11
Categoria:Loci archaeologici Russiae
Robertus Loughman

**Robertus Loughman**, vulgo plene *Bob Loughman Weibur* (Tanna in insula die 8 Martii 1961 natus) est politicus Vanuatus.

Iuvenis iuxta regimen Vanuatense operam dedit apud Programma artium rusticarum evolvendarum et Procurationem administrationum provincialium. Iam Factionis "nostrae terrae" (''Vanua'aku pati*) sodalis, a die 6 Iulii 2004 hodie usque legatus est parlamento Vanuatensi pro insula Tanna nativa. Minister ab eruditione anno 2013 factus est, primo ministro Moana Carcasses Kalosil; quod officium inopinate usque in diem 11 Iunii 2015 retinuit, voce contraria interdum ab ipso collegisque non paucis enuntiata, novo primo ministro Iosepho Natuman anno 2014 instaurato. Dyx factionus anni 2018 electus, comitiis proximis victor, primus minister die 20 Aprilis 2020 inauguratus est.

## Nexus externi 
* "Bob Loughman" apud *Prabook''
* "Hon. Bob Loughman" apud parlamentum rei publicae Vanuatus

Categoria:Homines vivi
Categoria:Gubernatores civitatum
Categoria:Nati 1961
Categoria:Politici Vanuatus
Categoria:Incolae Tanna
Naomi Mataʻafa

*Fiamē* **Naomi Mataʻafa** (Apia in urbe die 29 Aprilis 1957 nata) est politica Samoae. Filia est primi ministri initiatoris Fiamē Mata'afa Mulinu'u, qui civitatem ab anno 1959 usque in 1976, tribus annis exceptis, gubernaverat. Naomi Mataʻafa, in urbe nativa et in Wellington Novae Zelandiae educata, alumna est Universitatis Victorianae eiusdem urbis.

Ab anno 1985 legata est parlamento Samoano pro circulo Lotofaga. Ministra eruditionis ab 1994, ministra a mulieribus ab 2006, ministra iustitiae ab 2011 meruit. Ab 2016 prima ministra vicaria fuit, primo ministro Sa'ilele Malielegaoi. His annis sodalis factionis "protectionis iurum humanorum" erat, sed anno 2021 ineunte, legem de terris titulisque nuper actam aegre ferens, ad novam factionem "Samoae per fidem unitae" se adiunxit. Cuius factionis dux, comitiis victrix, prima ministra Samoae die 24 Maii 2021 inaugurata est, prima feminarum.

Non sine aemulis honores suos nacta est. Iamdudum in Nova Zelandia absens, patris haeres legitima sed cognatis pluribus causas suas urgentibus, titulum principis (*matai*) difficulter anno 1978 vindicavit. Recenter etiam, nova factione maioritatem vocum iactante, primus minister Sa'ilele Malielegaoi officium suum duos menses contra leges retinuit, sed die 23 Iulii 2021 iussu curiae supremae eiectus est.

## Bibliographia 
* "Samoan PM Fiamē Naomi Mata'afa on leadership, legacy and the influence of overseas Samoans" in *New Zealand Herald* (23 Iunii 2022)
* Fiamē Naomi Mata'afa, "Moving beyond the rhetoric of gender equality" (15 Iunii 2022) apud *DevPolicy Blog*

## Nexus externi 
* "Hon Fiame Naomi Mataafa" apud *Pacific Women in Politics*

Categoria:Homines vivi
Categoria:Gubernatores civitatum
Categoria:Nati 1957
Categoria:Politici Samoae
Categoria:Alumni Universitatis Victorianae Vellingtonensis
Dickon Mitchell

**Dickon Amiss Thomas Mitchell** (die 8 Octobris 1977 natus) est politicus Granatae.

In paroecia S. Davidis natus, alumnus est universitatis Indiarum Occidentalium Barbatae in insula et scholae iuris Hugonis Wooding insulae Trinitatis: deinde iuris consultus operam dedit. Dux Congressus nationalis democratici die 31 Octobris 2021 electus est; qua factione in comitiis die 24 Iunii 2022 victrice, primus minister die insequenti inauguratus est.

## Bibliographia 
* "Grenada’s new Prime Minister sworn into office, urges unity" in *The Gleaner* (24 Iunii 2022) 

## Nexus externi 
* "Dickon: the future is now" apd *NDC Grenada*
* Melissa Wong, "PM-elect Dickon Mitchell to transform Grenada over next 15 years" (24 Iunii 2022) apud *Loop*

Categoria:Homines vivi
Categoria:Gubernatores civitatum
Categoria:Nati 1977
Categoria:Alumni Universitatis Indiarum Occidentalium
Categoria:Alumni Scholae Iuris Hugonis Wooding
Categoria:Incolae Granatae Caribicae
Annula Ernaux

[thumb|Annie Ernaux anno [2017.]]
**Annula Ernaux** (nata *Annie Duchesne* Iuliobonae in commune Sequanae Maritimae in Normannia Superiori die 1 Septembris 1940) est scriptrix Francica et praeceptrix litterarum Francica. Quae, inaequalitatem socialem describens, mythistorias plerumque autobiographicas et sociologicas scripsit. Anno 2022, "propter virtutem et acumen subtile quibuscum radices, alienationem, et communia memoriae personalis frena detegit," Praemium Nobelianum litterarum accepit, sedecimus scriptor Francicus, et prima mulier Francica, quae hoc praemio in litteris laureatur. Emmanuel Macron, praeses Franciae, eam "voce mulierum oblitorumque huius aevi" loqui aestimavit.

## De vita
Collegia litteraria, quae mox in universitatem Rothomagensem coniuncta erunt, anno fere 1962 frequentavisse censetur. Professor litterarum in lyceis nonnullis atque ab anno 1977 apud Institutum Nationale Studiorum Longinquorum Cergeii prope Lutetiam docuit.

## Libri
**Les Armoires vides* (1974)
**La femme gelée* (1981)
**La Place* (1983)
**Passion simple* (1991)
**La Honte* (1997)
**Se perdre* (2001)
*''L'Occupation* (2002)
**Les Années* (2008)
**L'écriture comme un couteau* (2011)
**Retour à Yvetot* (2013)
**Mémoire de fille* (2016)

## Notae 
## Bibliographia
* McIlvanney, S. J. 1994. *Gendering mimesis: Realism and feminism in the works of Annie Ernaux and Claire Etcherelli.* Thesis graduata, Universitas Oxoniensis.
* Cant, Sarah Elizabeth. 2000. *Self-referentiality and the works of Annie Ernaux, Patrick Modiano, and Daniel Pennac.'' Thesis, Universitas Oxoniensis.
*Gaillard, Georges. 2006. "Traumatisme, solitude et auto-engendrement: Annie Ernaux: 'L’événement.'" *Filigrane, écoutes psychothérapiques* 15, no. 1 (ver): 67–86. Montréal. ISSN 1192-1412 (textus interretialis). ISSN 1911-4656. .

## Nexus externi
*Situs interretialis Annulae Ernaux proprius.
* Biobibliographia apud Institutum Nobelianum
*Bibliographia critica (Auteurs.contemporain.info)] 
* 

Categoria:Alumni collegiorum universitatisque Rothomagensium
Categoria:Auctores Francogallici
Categoria:Praemium Nobelianum Litteraturae
Categoria:Praeceptores Instituti Nationalis Studiorum Longinquorum (Cergeium)
Categoria:Scriptores mythistoriarum Franciae
Carolus Lenze

**Carolus** vulgo *Karl* **Lenze** mathematicus et idiomatis Volapük peritus Germanicus fuit Islebia ex urbe oriundus. Postea Lipsiae in foliis conficiendis laboravit.
## Actiones linguam Volapük spectantes
Lenze primus magister istius linguae constructae fuit, qui diploma ab Martino Schleyer praeside nactus est. Sermonem istum anno 1879 edidicerat. Sed decennio post, Lenze res omnes ad Volapük pertintentes sibi abdicavit ob fautorum muldiscordias dissensionesque multas, cum ipse secretarius officialis congressus magni anno 1884 Friedrichshafen celebrati fuisset.

Lenz stenographiam quoque ad Volapük aptabat. Quae cum ita sint: abhorruit a novatoribus linguam simpliciorem reddituris, unde videlicet unitas non solum grammaticae sed etiam glossariorum perderetur *(multaj simpligoj, novstrukturadoj, reordigoj kaj herezaj idoj)*. Lenz omnes verbi temporalis formas computaverat et mire 505.440 versiones invenit!

## Opera
* 1886: *Tidabuk lefulnik stenogafa volapükik,* editiones Arnold, Lipsiae 
* 1886: *Die Weltsprache und ihre Bedeutung für den Völker-Verkehr. Mein Mahnruf an alle Gebildeten,* editiones G.A. Glöckner, Lipsiae

## Nexus externi
*Rupertus Kniele: *Das erste Jahrzehnt der Weltsprache Volapük,* Schoy, Iburingae 1889, p. 24 (Lenze quinquies in opusculo citatur)